 Izisebenzi Ezaxotshwa Umsebenzi Sezithwele NzimaEzenotho Izisebenzi Ezaxotshwa Umsebenzi Sezithwele Nzima Zibandlela 29, 2013WASHINGTON DC Inhlanganiso yomanyano wezisebenzi eye Zimbabwe Congress of Trade Unions, ithi izisebenzi ezizinkulungwane ezine lamakhulu ayisithupha 4.600 - zilahlekelwe ngumsebenzi nyakenye, njalo isilinganiso sabangasebenziyo okwamanje siphezu kwamatshumi ayisikhombisa ekhulwini - 72.Umnu. Thomas Moyo oleminyaka engamatshumi amane lesikhombisa, owayethunga kunkampani elungisa izigqoko wasexotshwa umsebenzi nyakenye, kasenelisi ukuthengela imhuli yakhe ukudla njalo lokubhadalela indleko zabantwana zesikolo.Usephila nje ngentando kankulunkulu langokuphiwa ngabolomusa. Ubalelwa laye kwezinye izisebenzi ezedlula inkulungwane ezinhlanu eziphelelwe ngumsebenzi ngomnyaka ophelileyo lekuqaliseni kwawonalo umnyaka.UMoyo wayengacabangeli ukuthi angalahlekelwa ngumsebenzi kodwa wazibona esesemangweni labanye bakhe abangamakhulu ayisikhombisa abaxotswe yiArcher Clothing Private Limited.Inkampani le ebisisebenze okwedlula amatshumi amane eminyaka koBulawayo, ibisele izisebenzi ezimbalwa emsebenzini ixotsha ezinye nyakenye. Loba kunjalo, isisebenza ingaphansi kobukhokheli bomthethwandaba ngenxa yendubo ebhekane lazo.Kubika intathelizindaba yeStudio 7 uGibbs Dube owethulela lolu daba eseWashington DC.Okuhambelana lalokhu Udaba Esilethulelwe NguGibbs DubeIzisebenzi Zikahulumende Zithi Imali Phambili Kudaba LokhethoInkampani yeEasiPark Ixotsha IzisebenziIzakhamuzi ZakoBulawayo Zikhala Ngokuphela KwemisebenziKulamankampani Angasoze Avule Lonyaka KoBulawayo IZIMRA Yenelisa Ukubuthelela Imali Ekade IyifunaLanxa Eke Wabotshwa, Uthi Uzaqhubeka Esola Umbuso kaMugabeIkomishini Yamalungelo Iqondile Ngokusola Ucuku Lwamapholisa 